CELEX: 31982D0656
Language: el
Date: 1982-09-10 00:00:00
Title: 82/656/EOK: Απόφαση τής Επιτροπής τής 10ης Σεπτεμβρίου 1982 περί τροποποιήσεως τών ορίων τών μειονεκτικών περιοχών κατά τήν έννοια τής οδηγίας 75/268/EOK τού Συμβουλίου (Ηνωμένο Βασίλειο) (Το κείμενο στην αγγλική γλώσσα είναι το μόνο αυθεντικό)

Avis juridique important

|

31982D0656

82/656/EOK: Απόφαση τής Επιτροπής τής 10ης Σεπτεμβρίου 1982 περί τροποποιήσεως τών ορίων τών μειονεκτικών περιοχών κατά τήν έννοια τής οδηγίας 75/268/EOK τού Συμβουλίου (Ηνωμένο Βασίλειο) (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 277 της 29/09/1982 σ. 0020 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Σεπτεμβρίου 1982  περί τροποποιήσεως των ορίων των μειονεκτικών περιοχών κατά την έννοια της οδηγίας 75/268/ΕΟΚ του Συμβουλίου (Ηνωμένο Βασίλειο)  (Το κείμενο στην αγγλική γλώσσα είναι το μόνο αυθεντικό)  (82/656/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία από την οδηγία 80/666/ΕΟΚ (2) και ιδίως το άρθρο 2 παράγραφος 3,  Εκτιμώντας:  ότι η οδηγία 75/276/ΕΟΚ του Συμβουλίου της 28ης Απριλίου 1975, η οποία περιέχει τον κοινοτικό κατάλογο των μειονεκτικών περιοχών κατά την έννοια της οδηγίας 75/268/ΕΟΚ (Ηνωμένο Βασίλειο) (3), όπως τροποποιήθηκε με την απόφαση 76/685/ΕΟΚ της Επιτροπής (4), περιγράφει τις περιοχές του Ηνωμένου Βασιλείου που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφος 4 της οδηγίας 75/268/ΕΟΚ·  ότι η βρετανική κυβέρνηση έχει ζητήσει, σύμφωνα με το άρθρο 2 παράγραφος 1 της οδηγίας 75/268/ΕΟΚ, να περιληφθούν, δυνάμει του άρθρου 3 παράγραφος 5 της οδηγίας 75/268/ΕΟΚ, στον κοινοτικό κατάλογο των μειονεκτικών περιοχών οι νήσοι Scilly με συνολική έκταση 1 796 εκτάρια και χρησιμοποιούμενη γεωργική έκταση 700 εκτάρια·  ότι η νέα αυτή περιοχή χαρακτηρίζεται από ειδικά μειονεκτήματα, ιδίως από τις δυσμενείς φυσικές συνθήκες παραγωγής (ισχυροί άνεμοι, απότομες πλαγιές, κροκάλες, άμμος που μεταφέρεται από τον άνεμο), καθώς και από περιορισμένη παροχή ύδατος, πράγμα που επιτρέπει να γίνει αποδεκτή η περιοχή αυτή ως περιοχή που ανταποκρίνεται στον ορισμό του άρθρου 3 παράγραφος 5 της οδηγίας 75/268/ΕΟΚ, και επομένως να καταστεί ισοδύναμη με τις μειονεκτικές περιοχές κατά την έννοια του άρθρου 3 παράγραφος 4 της οδηγίας αυτής· ότι, εξάλλου, η συνολική έκταση της περιοχής αυτής δεν φθάνει το 2,5 % της συνολικής έκτασης του Ηνωμένου Βασιλείου·  ότι η διατήρηση της γεωργικής δραστηριότητας είναι αναγκαία προκειμένου να εξασφαλισθεί η διατήρηση του φυσικού περιβάλλοντος των εν λόγω νήσων· ότι το σύνολο των τροποποιήσεων που έχουν ζητηθεί από τη βρετανική κυβέρνηση οδηγεί σε αύξηση της χρησιμοποιούμενης γεωργικής έκτασης των μειονεκτικών περιοχών, η οποία είναι μικρότερη από 1,5 % του συνόλου της χρησιμοποιούμενης γεωργικής έκτασης του Ηνωμένου Βασιλείου·  ότι έχει ζητηθεί η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων όσον αφορά τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο κατάλογος των μειονεκτικών περιοχών του Ηνωμένου Βασιλείου που περιέχεται στο παράρτημα της οδηγίας 75/276/ΕΟΚ συμπληρώνεται σύμφωνα με το παράρτημα της παρούσας απόφασης.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 10 Σεπτεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 128 της 19. 5. 1975, σ. 1.  (2) ΕΕ αριθ. L 180 της 14. 7. 1980, σ. 34.  (3) ΕΕ αριθ. L 128 της 19. 5. 1975, σ. 231.  (4) ΕΕ αριθ. L 231 της 21. 8. 1976, σ. 30.